《与北山长老》
宋代·章甫

数间破屋城南街，坐卧一榻心如灰。
现身幻化本无住，疾病问渠何自来。
剥喙谁欤破幽寂，道人定起北山北。
齿冰骨玉两高寒，禅病诗魔俱辟易。
我倦欲眠君且归，篮舆入郭知何时。
贫家客来无准拟，为君时供难苏水。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。